Diari Oficial de la Generalitat Valenciana


Sumari del DOGV 3248, del 22-05-1998 (1998/3284)

Rotlle d'apel·lació número 102/97. Cèdula de notificació.
---------------------------------------------------------

### Dades del document

Número de DOGV
:   3248

Data del DOGV
:   22-05-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/3284


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 102/97. Cèdula de notificació. [1998/A3284]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que, en virtut del que s'ha acordat mitjançant la resolució del dia d'avui, dictada en el rotlle d'apel·lació número 102/97, procedent de les actuacions de judici de menor quantia número 59/96, s'ha acordat notificar a l'apel·lat incomparegut en aquesta alçada que es dirà al final la sentència dictada en l'esmentat rotlle, que té l'encapçalament i decisió següents:
  
"Encapçalament:
  
València, 9 de març de 1998
  
La Secció Novena de l'Audiència Provincial de València, sent-ne ponent Fernando Javierre Jiménez, ha vist aquest rotlle d'apel·lació número 102/97, procedent de les actuacions de judici de menor quantia, promogudes davant el Jutjat de Primera Instància número 4 de Llíria, amb el número 59/96, entre les parts següents: d'una banda, com a demandat apel·lant, el senyor Samuel Basterra Montserrat, representat pel procurador dels tribunals, senyor García Reyes Comino, i d'una altra, com a demandant apel·lada, la senyora Inmaculada Martínez Requena, representada per la procuradora dels tribunals, senyora Ramírez Gómez, i com a demandada apel·lada en situació de rebel·lia, la senyora Elisabeth Basterra Montserrat, sobre la reclamació d'una quantitat, en virtut del recurs d'apel·lació interposat pel demandat comparegut.
  
Decisió:
  
Atés que estimem parcialment el recurs interposat per la representació processal del senyor Samuel Basterra Montserrat, contra la sentència dictada per la jutgessa del Jutjat de Primera Instància número 4 de Llíria, de data 23 de desembre de 1996, en les actuacions de menor quantia 59/96, la qual revoquem parcialment; i en lloc seu, atés que estimem parcialment la demanda formulada per la representació processal de la senyora Inmaculada Martínez Requena, contra el senyor Samuel Basterra Montserrat i la senyora Elisabeth Basterra, en rebel·lia, en aquesta causa, els condemnem a pagar a l'actora la quantitat de 300.000 pessetes, suma que meritarà l'interés previst en l'article 921.4 de la Llei d'Enjudiciament Civil, i sense que fem especial pronunciament quan a les costes processals causades en les dues instàncies."
  
Notifiqueu aquesta resolució a les parts que hi han comparegut i, quan pertoque, amb el certificat literal d'aquesta mateixa resolució i l'ofici corresponent, torneu les actuacions originals al jutjat de procedència.
  
Aquesta és la nostra sentència de la qual s'unirà un certificat al rotlle, que pronunciem, manem i signem."
  
Interlocutòria d'aclariment d'encapçalament:
  
"València, 17 de març de 1998
  
Part dispositiva:
  
No accedir a aclarir la sentència dictada per aquesta Sala, de data 9 de març de 197, en el rotlle d'apel·lació 102/97."
  
I, perquè valga de notificació a la senyora Elisabeth Basterra Montserrat, amb la prèvia fixació d'aquest edicte al tauler d'anuncis d'aquesta Secció i la seua publicació en el Diari Oficial de la Generalitat Valenciana, el lliure i expedisc.